Diari Oficial de la Generalitat Valenciana


Sumari del DOGV 6260, del 05-05-2010 (2010/3916)

Notificació de la sentència dictada en el judici de modificació de mesures contenciós número 384/2009.
------------------------------------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3916


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de modificació de mesures contenciós número 384/2009. [2010/3916]  
Modificació mesures contenciós 000384/2009 D   
Part demandant: Maria Auxiliadora Quiles del Valle.   
Part demandada: Miguel Ángel López de Paco i ministeri fiscal.   
Sobre: modificació de mesures no consensuades.   
En el judici a què es fa referència s'ha dictat la sentència número 384/2009-D, s'ha dictat la resolució que té la dispositiva que literalment és com segueix:   
«Dispositiva   
Estime de forma íntegra la demanda presentada pel procurador Vicente José Castaño López, en nom i representació de María Auxiliadora Quiles del Valle, contra Miguel Ángel-López de Paco, en conseqüència:   
1. Es modifiquen les mesures definitives aprovades per la sentència de 4 de setembre de 2003, dictada en les actuacions de separació de comú acord número 573/2003, tramitades davant d'aquest Jutjat, i les establertes per la sentència de 17 de març de 2008, dictada per aquesta jutgessa en les actuacions de modificació de mesures número 1649/2007, en el sentit següent:   
1.1 Miguel Ángel López de Paco queda privat de la pàtria potestat sobre els seus fills menors María de Nazaret, Manuel i Félix López Quiles.   
1.2. Se suprimeix el règim de visites que Miguel Ángel López de Paco tenia reconegut respecte als seus fills.   
2. No condemne a costes cap de les parts.   
Notifiqueu aquesta sentència a les parts, a l'actora a través de la seua representació processal i al demandat rebel mitjançant un edicte, que es publicarà en el Diari Oficial de la Comunitat Valenciana (art. 497.2 LEC), amb l'advertiment que contra aquesta, que no és ferma, s'hi pot interposar un recurs d'apel·lació davant de l'Audiència Provincial d'Alacant, que no suspendrà l'eficàcia de las mesures acordades (art. 774.5 LEC) i que cal preparar, si pertoca, davant d'aquest mateix Jutjat, dins del termini de cinc dies següents a la notificació (art. 455 i 457 LEC).   
Per a l'admissió del recurs caldrà que, quan es prepare, s'haja consignat la quantitat de 50 euros en el compte de dipòsit i consignacions d'aquest Jutjat (compte de Banesto número 0706 0000 02 0394 09). També pot realitzar-se la consignació mitjançant una transferència al número de compte 0030 3035 70 3278396426; caldrà indicar en la casella de selecció d'observacions el número del procediment. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).   
Així, amb aquesta sentència, que es portarà testimoniança a les actuacions i s'enquadernarà l'original; Ho pronuncie, mane i firme.   
Publicació. La sentència anterior va ser llegida i publicada per la magistrada jutgessa que la va dictar mentre celebrava audiència en el dia de la data. En done fe»  
Atés que es desconeix el domicili o la residència actuals de la part demandada, mitjançant la provisió de 22 de març de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència al demandat rebel.   
Elx, 22 de març de 2010.- La secretària judicial: Loreto Medina Aranda.